open-index/open-wikipedia-markdown huggingface dataset:
The Last Station

***The Last Station*** er en film fra  regissert av Michael Hoffman, som også skrev manus. Filmen er basert på boken med samme tittel av Jay Parini. Christopher Plummer spiller rollen som Lev Tolstoj, og Helen Mirren spiller hans kone Sofya Tolstaya.

## Handling
I 1910, det siste året av Lev Tolstojs liv, manøvrerte disiplene hans - ledet av Vladimir Chertkov, et prominent medlem av Tolstojanere - mot Tolstojs kone Sofya, over hvem som skal få kontroll over Tolstojs verk etter hans død. Deriblant hva som skal skje med Tolstoj-landstedet Jasnaja Poljana. Tolstoj og Sofya hadde et langt og lidenskapelig ekteskap sammen, men hans åndelige idealer og askese (han er for eksempel motstander av privat eiendom) stod i strid med Sofyas mer aristokratiske og konvensjonelt religiøse synspunkter.

Tolstojanerne forsøkte å overtale Lev Tolstoj til å skrive under på et nytt testamente. Dette ville plassere alle Tolstojs opphavsrettigheter i et offentlig domene, og visstnok etterlate familien hans uten tilstrekkelig økonomisk støtte. Historien blir også sett gjennom øynene til Tolstojs nye sekretær, Valentin Bulgakov, som forsøker å mekle mekle mellom de to sidene. Han har også et kjærlighetsforhold til en av Tolstoyanerne, som heter Masha.

Til syvende og sist signerer Tolstoj på det nye testamentet, og reiser til et ikke avslørt sted hvor han kan håper å kunne fortsette arbeidet sitt uforstyrret. Etter ektemannens avreise forsøker Sofya å begå selvmord, men uten hell. Men i løpet av disse reisene blir Tolstoj syk, og filmen ender med hans død i nærheten av Astapovo jernbanestasjon.

## Rolleliste
* Helen Mirren som Sofya, Tolstojs kone
* Christopher Plummer som Lev Tolstoj
* Paul Giamatti som Chertkov.
* James McAvoy som Valentin, Tolstojs privatsekretær
* John Sessions som Dushan, Tolstojs doktor
* Patrick Kennedy som Sergeyenko
* Kerry Condon som Masha.
* Anne-Marie Duff som Sasha, Tolstojs datter

## Referanser


## Eksterne lenker
* 
*
Nathalie Loiseau

**Nathalie Loiseau** (født 1964) er en fransk politiker, diplomat og skoleleder som siden 2019 har vært Europaparlamentariker for La République En Marche! som er en del av partigrupperingen Forny Europa. Hun er tidligere fransk minister med ansvar for Europaspørsmål i Emmanuel Macrons regjering.

Loiseau tok eksamen ved Sciences Po i 1983. I 1986 begynte hun å arbeide for den franske utenrikstjenesten. Mellom 1990 og 1992 tjenestegjorde hun i Indonesia som diplomat. Mellom 1993 og 1995 var hun rådgiver for Alain Juppé da han var utenriksminister. Deretter var hun diplomat i blant annet Dakar, Senegal, og Rabat, Marokko. Mellom 2002 og 2007 var hun kommunikationssjef ved Frankrikes ambassade i Washington. Mellom 2009 og 2011 var hun HR-sjef på Frankrikes utenriksdepartement, og stabssjef mellom 2011 og 2012. Mellom 2012 og 2017 var Loiseau rektor for École nationale d’administration (ENA).

21. juni 2017 erstattet Loiseau Marielle de Sarnez som Frankrikes minister med ansvar for Europaspørsmål. I Europaparlamentsvalget 2019 toppet hun listen for Emmanuel Macrons parti La République En Marche!, og ble innvalgt i Europaparlamentet. Hun har vært medlem av Europaparlamentets komité for utenrikssaker, og leder i Underkomitéen for sikkerhets- og forsvarssaker. Hun ble lenge sett på som  mulig kandidat til posisjonen som leder for Forny Europa, men valgte å ikke kjempe for denne posisjonen som gikk til rumeneren Dacian Cioloș. Loiseau valgte heller ikke å ta ledelsen for den franske LREM-gruppen, men ble leder i underkomitéen for sikkerhetssaker.

## Referanser
Once Upon a Time in Shanghai (film, 1998)

***Once Upon a Time in Shanghai*** (originaltittel: *Shanghai jishi*) er en kinesisk dramafilm fra 1998 regissert av Peng Xiaolian. Filmen er lagt til Shanghai i slutten av 1940-årene, en by som på denne tiden preges av tumultene like før den kommunistiske maktovertakelsen. På dette tidspunktet returnerer tre venner til byen etter fullførte studier i USA. De har forskjellig syn på hvilken retning Kina bør ta, noe som setter vennskapet på en prøve. Hovedrollene spilles av  Wang Yanan og Yuan Quan.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Caroline Love Goodwin O’Day

**Caroline Love Goodwin O'Day** (født 1869, død 1943) var en amerikansk politiker som satt i Representantenes hus i fire kongressperioder mellom 1935 og 1943. Hun var den tredje kvinnen og første kvinnelige demokraten til å bli stemt inn i kongressen for New York.

## Liv
Caroline Goodwin (eller Carrie, som familien kalte henne) ble født 22. juni 1869. Hun var datteren og det førstefødte barnet til Sidney Prior Goodwin, en etterkommer av Ozias Goodwin som emigrerte til Massachusetts fra England i 1939; og Mary Elia Warren. Faren bodde i Savannah i Georgia og tjenestegjorde i Oglethorpe Light Infantry i Confederate States Army. Han overga seg og ble prøveløslatt i april 1865.

Caroline gikk på Lucy Cobb Institute i Athens i Georgia. Hun studerte kunst i Paris, München og Nederland. Den 20. april 1901 giftet hun seg med Daniel O'Day, som jobbet som sekretær og kasserer i Standard Oil Company.

Hun var president for Rye School Board i New york og kommissær for State Board of Social Welfare fra 1923 til 1934.

Hun var nestleder i New York State Democratic Committee fra 1916 til 1920, og Associate Chairwoman fra 1923 til 1942. I 1924, 1928, 1932 og 1936 var hun en delegat til Democratic National Convention.

### Kongressen
I 1934, 1936, 1938 og 1940 ble O'Day valgt til å representere New Yorks  for demokratene i den 74, 75, 76 og 77. amerikanske kongress, fra 3. januar 1935 til 3. januar 1943.

I kongressen var hun leder i Committee on Election of President, Vice President, and Representatives (75. ut 77. kongress). Blant lovforslagene hun sponset var Wagner-O'Day Act, forløperen til Javits-Wagner-O'Day Act.

I 1939 kritiserte hun organisasjonen Daughters of the American Revolution da de nektet den afrikansk-amerikanske Marian Anderson å fremføre i DAR Constitution Hall.

Hun døde 4. januar 1943, dagen etter hun forlot kongressen etter fire perioder. Hun er begravd i Kensico Cemetery i Valhalla i New York.

## Ettermæle
United States Post Office – Rye ble omdøpt Caroline O'Day Post Office den 23. oktober 2010.

## Referanser


|-
Kolstien

**Kolstien** er en vei på Landås i Årstad bydel i Bergen. 

Veien finnes på kart fra 1700-tallet, men ble offisielt vedtatt som navn i 1952.

## Referanser
Rovana Plumb

**Rovana Plumb** (født 1960) er en rumensk politiker som representerer det sosialdemokratiske partiet Partidul Social Democrat. Hun har blant annet vært minister i Victor Pontas regjeringer og var Europaparlamentariker mellom 2009 og 2012. Plumb var også medlem av Romanias deputertkammer mellom 2004 og 2007.

Plumb ble nominert av Romanias regjering til å bli medlem av den europeiske kommisjonen i 2019. Hun ble imidlertid avvist Europaparlamentet på grunn av ubesvarte spørsmål rundt hennes økonomiske interesser. I Europaparlamentet er hun medlem av komitéen for transport og turisme, og delegasjonen for forbindelsene med Folkerepublikken Kina. Hun er også supplerende representant i komitéen for miljø, folkehelse og mattryggehet, samt komitéen for regional utvikling.

Hun har en eksamen fra Handelsakademiet i București.

## Referanser


## Eksterne lenker
*
Pauline Grabosch

**Pauline Sophie Grabosch** (født 1998) er en tysk syklist som konkurrerer i banesykling.

Grabosch ble juniorverdensmester i 2016 da hun vant både sprint og kilometerritt. I årene 2018 til 2023 har hun fem ganger vært på det tyske laget som har tatt VM-gull i lagsprint.

Grabosch offentliggjorde i 2022 at hun var kjæreste med den australske banesyklisten Matthew Richardson.

Under Sommer-OL 2024 som ble avholdt i Paris, tok hun bronse.

## Referanser


## Eksterne lenker
*
Nattlandsrinden

**Nattlandsrinden** er en vei i Årstad bydel i Bergen. 

Veien har fått navn etter strøket Nattlandsfjellet, som flere andre veier i området.

## Referanser
Abdulaziz Alwasil

**Abdulaziz Alwasil** er en saudiarabisk diplomat.

Alwasil har en doktorgrad i politikk og internasjonale relasjoner fra Australian National University.

I mars 2024 ble Alwasil valgt til å lede FNs forum for kvinners rettigheter. Utnevnelsen vakte sterke reaksjoner fra Amnesty International som hevdet at utnevnelsen av en mannlig saudiaraber var et knefall for en PR-kampanje fra det saudiarabiske regimet som skårer svært lavt på likestilling og kvinners rettigheter.

## Referanser
Vera Lengsfeld

**Vera Lengsfeld** (født 1952) er en tysk politiker.

Lengsfeld var en profilert aktivist for sivile rettigheter i Øst-Europa, noe som førte til at hun ble ekskludert fra partiet Sozialistische Einheitspartei Deutschlands (SED) i 1983, i tillegg til at hun ble fratatt sin jobb. I 1988 ble hun arrestert i forbindelse med en demonstrasjon hvor hun bar en plakat med et budskap om ytringsfrihet. Som alternativ til fengselsstraff ble hun tilbudt å forlate landet, og hun reiste da til England hvor hun startet studier ved St John’s College i Cambridge.

Etter sammenslåingen av Øst-Tyskland og Vest-Tyskland fortsatte hun sitt politiske engasjement. Hun ble innvalgt til den tyske forbundsdagen i 1994 som representant for partiet Bündnis 90/Die Grünen, men siden 1996 har hun tilhørt Christlich Demokratische Union (CDU) og representerte dem i forbundsdagen frem til 2005. I 2023 valgte hun å forlate CDU etter uenigheter angående innvandring.

Lengsfelds far var ansatt i Stasi, og da datteren kom på kant med myndighetene i DDR valgte han i 1986 å trekke seg fra sin stilling.

## Bibliografi
* *Ich wollte frei sein: Die Mauer, die Stasi, die Revolution*, F.A. Herbig Verlagsbuchhandlung GmbH, 2012, ISBN 9783776681161

## Referanser
Nordre Furudalen

**Nordre Furudalen** er en vei på Nattland i Årstad bydel i Bergen. 

Veien har fått navn etter Furudalen, som ligger området.

## Referanser
Søndre Furudalen

**Søndre Furudalen** er en vel 200 m lang blindvei som grener ut sørvest fra Furudalen i Bergen. Veien er også kalt Søre Furudalen, vedtatt i 1949, som den er skiltet med og står oppført som i Bergen byleksikon.
Sentralt stedsnavnregister referer til et navnvedtak 2. januar 2006.

## Kilder
* Postens adressesøk.

## Referanser
Naama Lazimi

**Naama Lazimi**, hebraisk: **נעמה לזימי**, (født 1986) er en israelsk politiker som representerer det sosialdemokratiske og sionistiske Arbeiderpartiet.

Lazimis foreldre er marokkanske jøder, og hun er født og oppvokst i byen Migdal HaEmek nord i Israel. Hun har tjenestegjort i Det israelske forsvaret og studert jødisk historie ved Universitetet i Haifa.

Lazimi startet sin politiske karriere som rådgiver for Knesset-politikeren Shelly Yachimovich. Ved primærvalget i 2021 var hun nominert på niendeplass, men partiet oppnådde bare syv mandater. Da Omer Bar-Levs plass ble ledig i 2022 i henhold til Den norske loven, overtok Lazimi denne.

## Referanser
Shelly Yachimovich

**Shelly Yachimovich**, hebraisk: שלי רחל יחימוביץ׳, (født 1960) er en israelsk journalist, forfatter og politiker som representerer det sosialdemokratiske og sionistiske Arbeiderpartiet.

Yachimovichs foreldre er begge holocaustoverlevere som immigrerte til Israel fra Polen etter andre verdenskrig. Hun har utdannelse fra Ben Gurion-universitetet.

Hun har vært medlem av Israels parlament Knesset fra 2006 til 2019.

## Referanser
Liste over Den liguriske republikks statsoverhoder

Under følger en ikke komplett **liste over Den liguriske republikks statsoverhoder**:

## Den provisoriske regjeringen

## Det utøvende direktoriet

## Regjeringskommisjonen

## Militær okkupasjon

#### Okkupasjonsadministrasjon

#### Nasjonal administrasjon

## Regjeringsdeputasjonen

## Doge

## Fotnoter

## Referanser
Solveig Levin

**Solveig Margrethe Levin** (1914-2023) var en norsk holocaustoverlever og musikkpedagog.

Etter krigen arbeidet Levin for sin fars magasin, kalt *Bernsteins Magasin*, og senere var hun styrer for to musikkbarnehager i Oslo.

Hun døde 24. desember 2023, fem dager før hun ville ha fylt 109 år.

## Bakgrunn
Solveig Margarethe Bernstein, senere med etternavnet Levin, ble født 29. desember 1914 i Kristiania (Oslo). Foreldrene var  Mendel Bernstein og Elise Kazerginsky som utvandret fra Litauen (da en del av Det russiske keiserriket) til Norge på slutten av 1800-tallet. Mormor og morfar, Bertha og Samuel Kazerginski, kom fra Vilnius til Norge i 1885 for å arbeide på Conrad Langaards tobakksfabrikk og bryllupet samme år var trolig det første jødiske bryllupet i Norge. 

Hun giftet seg i 1938 med pianisten Robert Levin, de ble foreldre til Mona Levin og Sidsel Levin. Sidsel ble født i Sverige der de var flyktninger under andre verdenskrig.

## Andre verdenskrig
I 1942 ble et mange av jødene i Norge arrestert og deportert til konsentrasjonsleiren Auschwitz. Familien Levin klarte på dramatisk vis å flykte til Sverige. Høsten 1942 ble eiendeler og leilighet beslaglagt og Solveig Levin måtte melde seg hos politiet hver dag. Dagen for den store deportasjonen med Donau, 26. november, gikk hun til politiet i Nobels gate. Politimannen i skranken hysjet på henne og viftet henne ut av lokalet; nazisten på naborommet var trolig involvert i arrestasjon av jøder som skulle deporteres. Solveig og datteren Mona skjulte seg deretter noen dager i en leilighet og fikk falskt identitetsbevis på navnet "Solveig Kristoffersen" av undergrunnsbevegelsen. Robert Levin hadde krysset grensen noen dager tidligere. 

I november 1942 kom Solveig Levin seg til Ørje og ventet på familien Skogstads gård før de krysset grensen. Midten på natten ledet Iver Skogstad selv følget. Det var 18 minusgrader og barfrost. Mona Levin var 3 år gammel og skrek slik at flyktningene fryktet å bli avslørt. Mona fikk sovemedisin for å være stille og overlevde såvidt den sterke medisinen. Iver Skogstad hjalp til sammen 500 mennesker over grensen til Sverige; han ble senere arrestert og torturert i mange dager. Mange av hennes slektninger ble drept i Auschwitz, blant dem hennes bror Sigmund Ernst Bernstein.

## Litteratur

* Levin, Mona: *Mors historie*, Kagge, 2015, ISBN 9788248916130

## Referanser
Nye Sædalsveien

**Nye Sædalsveien** er en vei i Sædalen i Fana bydel i Bergen. Fra Birkelundsbakken til Sanddalsringen er den del av fylkesvei 5198. 

Veien har fått navn etter området Sædalen den ligger i. Navnet ble vedtatt i 2007.

## Kilder
* Postens adressesøk.

## Referanser
Søndre Nattlandsfjellet

**Søndre Nattlandsfjellet** er en vei i Årstad bydel i Bergen. 

Veien har fått navn etter strøket Nattlandsfjellet, som flere andre veier i området.

## Referanser
Litle Gåsøy, Skarvøy og Store Lambholmen naturreservat

**Litle Gåsøy, Skarvøy og Store Lambholmen naturreservat** består av et område ved Telavåg i Øygarden kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrerte hekkende arter i 2014 (6. juli)
* Svartbak 5 par, 
* Gråmåse 14 par,
* Sildemåse 15 par,
* Tjeld 1 par,
* Ærfugl 1 ungekull,
* Havørn 1 par i nærområdet.

## Referanser
Øvrelia

**Øvrelia** er en vei på Paradis i Fana bydel i Bergen som går fra Birkelundsbakken til Nattlansdlia. 

Veien danner grensen mellom Fana og Årstad bydeler fra Birkelundsbakken til hus nr 3 og 4.

Navnet ble vedtatt i 1955.

## Referanser
Kim Erik Svensson

**Kim Erik Valentin Svensson** (født 1992) er en norsk bryter fra Siggerud som har representert Kolbotn IL og Ski Bryteklubb.

Han vant sju NM-gull i perioden 2013–2024.

## Medaljer i norske mesterskap

## Referanser
Liz Hjelle Jenssen

**Liz Hjelle Jenssen** (født 1978) er en norsk bryter som har representert Lørenskog BK og Sportsklubben av 1909.

Hun vant seks NM-gull i perioden 2019–2024.

## Medaljer i norske mesterskap

## Referanser
Carolina Almqvist

**Carolina Almqvist** (1829-1861) var en svensk salmedikter. Hun var også rektor for en pensjonatskole for jenter i Uddevalla.

Hun var datter av Anders Tore Almqvist og Karolina Gustava de Falck.

Almqvist skrev sanger både for barn og voksne, og 11 av hennes salmer ble trykket i sangboken *Pilgrimsharpen* som ble utgitt i 1861. Hun er kjent for å ha skrevet salmetekstene *Lova Herren, min själ* og *Ni korpungar små*.

## Referanser
Ingrid Dale

**Ingrid Malene Dale** (født **Ingrid Malene Jakobsen**, død 2002) var en norsk frivillighetsarbeider.

Etter at Dale som pensjonist opplevde at hennes barnebarn omkom i en trafikkulykke, ble hun oppmerksom på at Norsk Luftambulanse var truet av nedleggelse grunnet svak økonomi. Hun engasjerte seg derfor i arbeidet med å verve medlemmer. Som frivillig vervet hun langt flere medlemmer enn organisasjonens ansatte medlemsververe, og hun fikk et helikopter oppkalt etter seg som hun selv fikk æren av å avduke. Hun arrangerte også konserter til inntekt for Luftambulansen.

I 1993 ble hun tildelt *Askøy Positive Pris*, og hun ble kåret til *Årets navn* av lokalavisen Askøyværingen. I 1999 ble hun hedret av Rotary for sin innsats for Norsk Luftambulanse.

## Referanser
Ettie Steinberg

**Ettie Steinberg** (1914–1942), gift **Ettie Gluck** var en irsk jøde som ble drept under Holocaust.

Hennes foreldre var Aaron Hirsh Steinberg og Bertha Roth, og hun ble født i byen Veretsky som den gang lå i Østerrike-Ungarn og som nå heter Nyzhni Vorota og ligger i Ukraina. I 1925 flyttet familien til Dublin. Her traff den unge Ettie sin ektemann Vogtjeck Gluck som var fra Belgia, og de flyttet sammen til Antwerpen. Grunnet jødeforfølgelsene flyttet de videre til Paris hvor deres sønn Leon ble født.

I 1942 ble hele familien arrestert og sendt med tog til Auschwitz hvor alle tre umiddelbart etter ankomst ble drept i gasskamrene.

I Dublin er det reist et minnesmerke for hennes familie og de tre andre irske jøder som ble drept av nazistene under Holocaust.

## Referanser
Crawford (Colorado)

**Crawford** er en amerikansk by som ligger i Delta County i Colorado.

Byen hadde 403 innbyggere i 2020, og dekker et areal på 776 996 kvadratmeter.

## Historisk befolkningsdata

## Referanser


## Eksterne lenker
*
Jannike Rieber

**Jannike Rieber** (født 1954) er en norsk fysioterapeut og forsker.

I tillegg til fysioterapistudier i Norge har Rieber utdannelse fra Boston University i USA samt Høgskolen i Bergen. Hun har deltatt i en rekke forskningsprosjekter og har publisert faglige artikler i norske og internasjonale tidsskrift.

I 1998 etablerte Rieber Barnas Fysioterapisenter i sin hjemby Bergen. Senteret har spesialisert seg på å tilby intensiv habilitering til barn med funksjonsnedsettelser. Frem til 2021 var hun også daglig leder for senteret som er organisert som en stiftelse.

Rieber er styremedlem i GC Rieber Fondene.

Hun er søster til tidligere NHO-president Paul-Christian Rieber.

## Publikasjoner

* Sørsdahl, Anne Brit; Moe-Nilssen, Rolf; Kaale, Helga K.; Rieber, Jannike; Strand, Liv Inger: Change in basic motor abilities, quality of movement and everyday activities following intensive, goal-directed, activity-focused physiotherapy in a group setting for children with cerebral palsy, BMC Pediatrics, 2010
* Tveten KM, Hadders-Algra M, Strand LI, Van Iersel PAM, Rieber J, Dragesund T.: Intra- and Inter-Rater Reliability of the Infant Motor Profile in Infants in Primary Health Care, Phys Occup Ther Pediatr., 2020
* Arnevik Austrheim K, Skagen C, Rieber J, Melfald Tveten K.: Practice, play, repeat - individualized outcomes after the "intensity matters!"-program for children with disabilities - a descriptive multicase study, Disabil Rehabil., 2023

## Referanser


## Eksterne lenker
*
Tamara Ustinov

**Tamara Ustinov** (født 25. juli 1945) er en britisk skuespillerinne. Hennes far var forfatteren og skuespilleren Peter Ustinov

## Filmografi (utvalg)
* 1971 – *[[Djevelens føflekk]]*

## Referanser


## Eksterne lenker
*
Henning Westerby

**Henning Westerby** (født 1986) er en norsk bryter som har representert Lambertsæter BK og Sportsklubben av 1909.

Han vant fem NM-gull i sumobryting i perioden 2014–2024.

## Medaljer i norske mesterskap

## Referanser
Pernille Oddlien

**Pernille Rojahn Oddlien** (født 1998) er en norsk bryter som har representert Ski Bryteklubb og Sportsklubben av 1909.

Hun vant fem NM-gull i perioden 2016–2024.

Hun vant VM-sølv i sumobryting i 2023.

## Medaljer i norske mesterskap

## Referanser
Nina Einhorn

**Nina Einhorn** (født *Nina Rajmic* 1925, død 2002) var en svensk lege og forsker i gynekologisk onkologi. Hun var en av få overlevende fra Warszawagettoen under andre verdenskrig. Hun giftet seg i 1949 med Jerzy Einhorn og er mor til Lena og Stefan Einhorn.

## Biografi
Med unntak av et besøk hos slektninger i New York i 1937–1938, vokste Nina Rajmic, som hun da ble kalt, opp i Łódź. En tid etter at tyske tropper gikk inn i Polen, bosatte familien seg i Warszawa, som til tross for okkupasjonen ikke hadde blitt innlemmet i Det tyske riket og var anses som tryggere for jøder. Allerede i 1940 ble imidlertid den jødiske befolkningen i Warszawa tvunget til å flytte inn i Warszawagettoen.

Familien klarte på ulike måter å forbli i ghettoen og slapp unna transportene til utryddelsesleirene. Våren 1943 ble imidlertid situasjonen uutholdelig og familien forsøkte å rømme. Nina, broren Rudek og moren Fanja klarte å bli smuglet ut, mens faren Artur ble igjen i gettoen. Bare Nina og Rudek overlevde krigen ved å holde seg skjult, og begge kom til slutt til Sverige.

I årene 1994–1999 var Einhorn leder for United Israel Collection i Stockholm, og engasjerte seg i den sionistiske saken. For dette arbeidet ble hun belønnet med *Yakir Keren Hayesod Award* i forbindelse med moderforeningen *United Israel Appeal* feiret tiårsjubileum i 2000.

### Yrkeskarriere
Einhorn ble med. lic. ved Karolinska Institutet i 1954. Hun var ansatt ved Södra barnbördshuset fra 1955 til 1961 og ved kirurgisk avdeling ved Sabbatsberg sykehus 1962–1964. Fra 1964 arbeidet hun ved Radiumhemmets gynekologiske avdeling. Hun var assisterende overlege der fra 1972 og klinikkdirektør fra 1986 til hun gikk av med pensjon.

Einhorn ble dr.med. og dosent i gynekologisk onkologi ved Karolinska Institutet i 1972.

## I kulturen
I Hagastaden i Stockholm har en gate fått navn etter Einhorn.

## Referanser
Stina Anderson

**Kristina Amalia Anderson** (1876–1940), kjent som **Stina Anderson**, var en svensk forfatter og salmedikter.

I tenårene ble Stina rammet av skarlagensfeber og pådro seg alvorlig revmatisme som begrenset henne resten av livet. De siste tretti årene bodde hun på et sykehjem i Skövde.

Hennes salme *Att bedja är ej endast att begära* er tatt inn i den svenske kirkens salmebok.

## Bibliografi
**Prismor : Tankar och reflexioner* Jönköping, 1920.
**Livets innersida.*, A. V. Carlsond Förlag, Stockholm, 1923
**Livsfrågor.* Svenska missionsförbörbundets förlag, Stockholm, 1930
**Väven : Dikter*, Diakonistyrelsens förlag, Stockholm, 1937
**I dunkla dalar : Dikter*, Diakonistyrelsens förlag, Stockholm, 1938
**Ungdomens fostran i Tyskland : hetspropaganda och verklighet*, Dagens böcker, Malmö, 1941

## Referanser
John Mark Comer

**John Mark Comer** (født 1980) er en amerikansk pastor og forfatter. I dag bor han og familien i Topanga Canyon, Los Angeles. 

Han har gitt ut sju bøker. Bøkene *Live No Lies* og *The Ruthless Elimination of Hurry* gjorde at Comer kom på listen til New York Times bestselling author. Våren 2024 ble boken hans *Practicing the Way* oversatt til norsk med tittelen *Praktiser veien*.

## Biografi
Comer er oppvokst i San Francisco. Senere bodde han flere år i Portland, Oregon hvor han var med å etablere menigheten Bridgetown Church hvor han også fungerte som pastor.

## Bibliografi
* *[[Practicing the Way]]* (2024)
* *[[Live no lies]]* (2021)
* *[[The Ruthless Eliminaton of Hurry]]* (2019)
* *[[God has a name]]* (2017)
* *[[Garden City (bok)|Garden City]]* (2015)
* *[[Loveology]]* (2014)
* *[[My Name is Hope]]* (2012)

## Referanser


## Eksterne lenker
* 
*
Lea Gleitman

**Lea Gleitman** (1924–2024) var en polskfødt svensk holocaust-overlevende.

## Bakgrunn
Lea Gletiman ble født i en jødisk familie og var den nest yngste i en søskenflokk på fire. Faren drev klesbutikk. I 1932 flyttet familien fra Oświęcim til Sosnowiec. Gleitman gikk på en jødisk skole i byen. Etter krigsutbruddet måtte familien flytte til en ghetto, men bestemte seg for å forlate Sosnowiec og reise til det østlige Polen som da var under russisk kontroll. 

## Andre verdenskrig
Faren flyktet i 1939 til Ostrow nær Lviv og ble drept der da tyske styrker invaderte området i 1941. I 1942 ble hele Gleitman-familien tvunget inn på en idrettsplass sammen med  andre jøder og mesteparten av familien ble sendt videre til konsentrasjonsleiren i Auschwitz hvor de døde. Lea Gleitman ble sendt til tvangsarbeidsleiren Gräben i Øst-Tyskland. I desember 1944 ble hun tvunget ut på marsj og deretter plassert i konsentrasjonsleiren Bergen-Belsen som 15. april 1945 ble frigjort av britiske styrker. Etter frigjøringen plasserte britene Gleitman i en oppsamlingsleir. Da hun fikk vite at søsteren Miriam fortsatt var i live, reiste hun for å hente søsteren i Polen, og sammen reiste de til Sverige. I 1946 ankom søstrene Malmö. 

Lea Gleitman fikk arbeid på Malmö Strumpfabrik og møtte der sin fremtidige ektemann Josef som også hadde overlevd Auschwitz. De fikk to døtre sammen.

## Etter krigen
Gleitman var med på å grunnlegge informasjonsgruppen *Förintelsens Ögonvittnen* i 1991. Siden den gang har hun besøkt hun svenske skoler for å informere om Holocaust og fortelle om egne opplevelser fra gettoen i hjembyen Sosnowiec, tvangsarbeidsleiren Gräben bei Striegau i Øst-Tyskland og derfra dødsmarsjen mot Bergen-Belsen.

### Förintelsens Ögonvittnen
Foreningen *Förintelsens Ögonvittnen* ble grunnlagt i Malmö i 1991. Gruppen besto da av rundt 20 personer som alle hadde vært øyenvitner til jødeforfølgelsene under andre verdenskrig. Styreleder var Harry Rubinstein. Etter hans bortgang overtok Ulla-Lena Cavling som koordinator.

I 2011 feiret foreningen sitt 20-årsjubileum ved den jødiske menigheten i Malmö. På dette tidspunktet var halvparten av vitnene fortsatt i live, men bare fem av dem var fortsatt aktive med å holde foredrag på skoler. De hadde da snakket foran cirka  elever på skoler, konfirmantgrupper, foreninger og kirkelige menigheter.

*Förintelsens Ögonvittnen* har som forening mottatt en pris fra stiftelsen *Artister mot nazister* som er etablert av Mikael Wiehe og Tomas Ledin. Prisen er også delt ut individuelt til flere av gruppens medlemmer.

I 2005 ga gruppen ut minneboken «Förintelsens Ögonvittnen» der hver av medlemmenes historier fortelles med egne ord. Denne boken har blitt lagt igjen et eksemplar av på alle skolene de har besøkt.

## Referanser
Jennifer McAdam

**Jennifer McAdam** er en skotsk forfatter og forbrukeraktivist.

I 2015 arvet McAdam  pund da hennes far døde, og hun ønsket å finne en måte å investere disse pengene for å få dem til å kaste av seg. Fra en venn fikk hun høre om konseptet OneCoin som ble markedsført som en ny og revolusjonerende kryptovaluta som skulle utkonkurrere Bitcoin. I tillegg til å satse egne midler overbeviste hun familiemedlemmer til å investere totalt  pund.

I 2016 innså McAdam at OneCoin ikke var noen reell kryptovaluta, men en gigantisk Ponzi-svindel. Hun forsøkte derfor å varsle britiske myndigheter og advare allmennheten for å unngå at flere skulle bli utsatt for samme bedrageri. Dette førte til at hun ble utsatt for alvorlige trusler fra personer tilknyttet OneCoin, og hun ble av FBI anbefalt å flytte til hemmelig adresse, noe hun nektet å gjøre. Via det britiske advokatfirmaet Carter-Ruck mottok hun også trusler om søksmål for ærekrenkelser.

I 2020 ga McAdam ut boken *Devil’s Coin* hvor hun beskrev sine erfaringer med OneCoin. Flere boksigneringer måtte kanselleres grunnet forhold som ble omtalt som alvorlige sikkerhetshensyn. Samme år ble det gjort kjent planer om å lage en Hollywood-film av historien, og at Kate Winslet var valgt ut til å spille hovedrollen som Jennifer McAdam.

## Referanser
Charlotte Delbo

**Charlotte Delbo** (1913-1985) var en fransk forfatter.

I mars 1942 ble Delbo arrestert av den tyske okkupasjonsmakten fordi hun var medlem av den franske motstandsbevegelsen. I januar 1943 ble hun deportert til Auschwitz. Etter ett år der ble hun overført til leiren Ravensbrück som ble frigjort av allierte styrker i april 1945. Delbo publiserte blant annet trilogien *Auschwitz et après* om sine opplevelser i fangenskap.

## Referanser
Rhapsody of Spring

***Rhapsody of Spring*** (originaltittel: *Chun tian de kuang xiang*) er en kinesisk dramafilm fra 1998 regissert av Teng Wenji. Filmen handler om livet til en kinesisk komponist (spilt av Shao Bing). Filmen er løst basert på livet til den kinesiske komponisten Shi Guangnan.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Anna Strunecká

**Anna Strunecká** (født 1944) er en tsjekkisk fysiolog og skribent.

Strunecká har universitetsutdannelse innen biologi og kjemi, og har doktorgrad i naturvitenskap.

De siste årene av sin akademiske karriere engasjerte Strunecká seg sterkt i miljøer som forfekter konspirasjonsteorier om bl.a. vaksiner, covid-19 og autisme. Hennes tidligere arbeidsgiver Charles University valgte derfor å suspendere hennes e-postkonto og publisere en redegjørelse om at påstandene som Strunecká spredte.

## Referanser
Birkelundsbakken

**Birkelundsbakken** er en vei i bydelene Fana og Årstad i Bergen. 

Veien har fått navn etter Birkelund Café og Hotell som lå i området.

## Referanser


## Kilder
* Postens adressesøk
Dove Creek (Colorado)

**Dove Creek** er en amerikansk by som ligger i Dolores County i Colorado.

Byen hadde 635 innbyggere i 2020, og dekker et areal på 1,39&nbsp;km².

## Historisk befolkningsdata

## Referanser


## Eksterne lenker
*
Mira Teeman

**Mira Teeman** (1926–2008), opprinnelig **Miriam Teeman**, var en svensk-polsk forfatter og oversetter.

## Biografi
Teeman ble født i 1926 i en polsk-jødisk familie i Łódź. Faren Jan Teeman drev sammen med broren Zygmunt transportselskapet Mitranza. Hennes mor Ida Teeman, født Ferszt, var i tillegg til å være husmor ansvarlig for en pensjonatvirksomhet i Sochaczew sammen med søsteren Eva Teeman.

I september 1939 kom nazistene til Łódź. Teeman-familiens bolig og transportselskap ble konfiskert og familien ble umiddelbart tvangsoverført til det som senere ble ghettoen i Łódź. Etter foreldrenes død ble Mira Teeman og hennes bror Stefan tatt hånd om av Chaim Rumkowski som blant annet drev flere barnehjem i ghettoen. Da ghettoen ble tømt på sensommeren 1944, ble hun og de andre barna på barnehjemmet deportert til Auschwitz. Ved seleksjonen ble hun tatt til side som arbeidsdyktig, mens broren ble sendt direkte til gasskammeret og myrdet. Etter å ha overlevd flere arbeidsleirer, kom Teeman til konsentrasjonsleiren Bergen-Belsen hvor hun ble syk.

I forbindelse med frigjøringen av Bergen-Belsen av britiske tropper i april 1945, ble Teeman evakuert med de hvite bussene til Malmö. I Sverige hadde hun frem til 1959 forskjellige jobber som laboratorieassistent, bokhandelsassistent og katalogredaktør. Deretter jobbet Teeman som forfatter og oversetter fra polsk. Senere i livet kom hun til å jobbe som tolk. Hun var medlem av Sveriges Författarförbund og Svenska PEN.  

Teeman var gift med legen Bengt Halden (1928–1979).

## Referanser
Nattlandsåsen

**Nattlandsåsen** er en blindvei på Fantoft i Årstad bydel i Bergen. 
Navnet ble vedtatt i 1955.

## Kilder
* Postens adressesøk.

## Referanser
Gemma O’Doherty

**Gemma O'Doherty** (født 1968) er en irsk høyreorientert aktivist og tidligere journalist.

O'Doherty gjorde karriere som journalist med helse som spesialfelt, og mottok flere priser for dette.

I april 2020 gikk hun sammen med spaltisten John Waters til sak mot irske myndigheter for å forsøke å stanse smittevernstiltakene mot covid-19. Retten avviste imidlertid å behandle saken. I 2021 etablerte de sammen en gratisavis med navnet *The Irish Light,* der innholdet har vært dominert av vaksineskepsis og konspirasjonsteorier. 

I mai 2023 ble O'Doherty stevnet for retten fordi hun uten tillatelse hadde brukt et bilde av en tenåringsgutt som hadde begått selvmord og hevdet at dødsfallet skyldtes covid-19-vaksinasjon. 

I 2019 ble O'Doherty utestengt fra YouTube for brudd på forbudet mot hatytringer, og i 2020 ble også hennes konto på Twitter permanent sperret.

## Referanser


## Eksterne lenker
*
Henrik Jægers vei

**Henrik Jægers vei** er en vei på Landås i Årstad bydel i Bergen. 

Veien har fått navn etter litteraturhistorikeren og teaterkritikeren Henrik Jæger.

## Referanser
Corrie ten Boom

**Cornelia Arnolda Johanna ten Boom** (1892-1983), kjent som **Corrie ten Boom**, var en nederlandsk kvinne som under andre verdenskrig beskyttet jøder mot nazistenes pogromer. Etter krigen reiste hun over hele verden og fortalte om sin kristne tro og familiens arbeid under andre verdenskrig.

Ten Boom-familien tilhørte den nederlandske reformerte kirke og hadde en sterk tro på alle menneskers likeverd for Gud. Under nazistenes okkupasjon beskyttet de jøder og motstandsfolk. Familien hadde også et hemmelig rom der de gjemte jøder i hjemmet sitt. Familien ble rapportert og arrestert i 1944. Etter en tid i fengsel ble Corrie og søsteren Betsie ten Boom ført til kvinneleiren Ravensbrück, hvor Betsie døde senere samme år.

Corrie ten Boom skrev boken *Skjulestedet* om hvordan familien opponerte mot nazistene under andre verdenskrig. Boken har også blitt filmatisert.

## Utmerkelser
I 1967 utnevnte den israelske staten Corrie ten Boom til Rettskafne blant nasjonene. og i 2008 mottok Betsie og deres far Casper posthumt den samme prisen.

## Se også
*Anne Frank

## Referanser
Carbonate (Colorado)

**Carbonate** er en amerikansk by som ligger i Garfield County i Colorado.

Byen er en tidligere gruveby, men har ikke hatt innbyggere. Fra 1886 til 2014 hadde ikke byen bystatus, men fra 2014 fikk den det igjen etter at eierne av gruven gikk inn for det.

## Eksterne lenker
*
Franziska Gminder

**Franziska Ella Marianne Gminder** (født 1945) er en tysk politiker som representerer partiet Alternative für Deutschland (AfD).

Gminder er født i byen Gablonz an der Neiẞe i tsjekkisk område annektert av Det tredje rike. Hun ble likesom de fleste sudettyske fordrevet etter Andre verdenskrig. Hun tok Abitur i Speyer.  har økonomiutdannelse fra Wirtschaftsuniversität Wien.

Fra 2017 til 2021 var Gminder medlem av Forbundsdagen. Hun stilte i 2021 til valg som direktekandidat, men oppnådde ikke nok stemmer til å bli valgt inn på nytt. Etter først å ha forlatt partiet grunnet uoverensstemmelser, returnerte hun i 2023 til AfD.

## Referanser
Betsie ten Boom

**Elisabeth** (*Betsie*) **ten Boom** (1885–1944) var en nederlandsk kvinne som under andre verdenskrig beskyttet jøder. Hun ble internert i Ravensbrück konsentrasjonsleir i 1944, hvor hun døde noen måneder etter ankomsten. Hun har blitt kjent etter å ha blitt skildret i sin søster Corrie ten Booms bok, *Gjemmestedet*, om hvordan familien opponerte mot nazistene under andre verdenskrig.

Betsie ten Boom var den eldste av ten Boom-familiens fem barn. Hun led av en form for pernisiøs anemi og bestemte seg i ung alder for ikke å gifte seg, siden hun ikke kunne få barn. Ten Boom-familien tilhørte den nederlandske reformerte kirke og hadde en sterk tro på alle menneskers like verdi for Gud. Under nazistenes okkupasjon beskyttet de jøder og motstandsfolk. Familien hadde også et hemmelig rom i hjemmet sitt hvor de gjemte jøder. Familien ble anmeldt og arrestert i 1944. Etter en tid i fengsel ble Betsie ten Boom ført til kvinneleiren Ravensbrück hvor hun døde senere samme år.

I 2008 ble Betsie ten Boom og faren Casper utpekt av den israelske staten som Rettskafne blant nasjonene, noe hennes søster Corrie også tidligere hadde blitt.

## Referanser
Parachute (Colorado)

**Parachute** er en amerikansk by som ligger i Garfield County i Colorado.

Byen hadde 1 390 innbyggere i 2020, og dekker et areal på 4,32&nbsp;km².

## Historisk befolkningsdata

## Referanser


## Eksterne lenker
*
Mannsverk

**Mannsverk** er et strøk på Landås i Årstad bydel i Bergen. 

Bergen Sporvei hadde bussverksted i området tidligere, som er overtatt av Tide.

## Historie

### Tidlig utbygging
I 1819 leide Claus Grip 200 mål av Landås gård fra stiftsamtmann Edvard Hagerup, med tilbakeføring uten omkostninger etter 20 år. De første ti årene var gratis. Grip drenerte Paddemyren, anla veier, stier, frukttrær og bygde et toetasjes våningshus. Området fikk navnet Mandsværket i 1823. 

Da kontrakten utløp i 1839, nektet Grip å flytte, men ble tvangsflyttet i 1845 og døde kort tid etter. Caspar Lunde overtok eiendommen i 1847, delte den opp i flere bruk og opprettet gravplassen Niels Lundes Minde.

I 1875 bodde ni personer på Mandsværket. Gården ble kalt Mansverket på 1900-tallet. Hovedbygningen ble revet under utbyggingen av Mannsverk fra 1956.

### Flystripe under krigen
Under andre verdenskrig anla tyskerne en flystripe på Paddemyren ved Mannsverk hovedgård. Etter krigen ble Paddemyren fortsatt diskutert som flyplass. Selv om området lå nær Bergen sentrum og Haukeland sykehus, var det begrenset i både bredde og lengde, og Landåsfjellet kunne forårsake turbulens.

### Utbygging med boligblokker
Mannsverkområdet var på 80 mål og besto hovedsakelig av dyrket mark, med gården og noen få andre bygninger. Grunnforholdene var svært utfordrende, med mange steder over fem meter til fast grunn, noe som gjorde at området ble holdt utenom reguleringsplanen for Slettebakken fra 1950.

Reguleringsplanen for Paddemyren ble først behandlet i 1952, men helsemyndighetene var skeptiske til boligbygging i det myrlendte området. Tradisjonelle boligblokker ville være ulønnsomme, så kommunen vurderte moderne byggemetoder og seriebygging, med innhentet kompetanse fra utlandet. På grunn av boligmangel ønsket kommunen maksimal tomteutnyttelse og rimelig opparbeidelse. I 1954 ble en reguleringsplan vedtatt for 528 boliger, forretninger, sporveisgarasjer og verksteder, med tre 8-etasjers stjernehus og lange boligblokker. Sporveien fikk plass i nord, og en stor ball- og lekeplass ble plassert i sør.

Arbeidsgruppen omarbeidet planen og fikk plass til 588 leiligheter. Stjernehusene ble erstattet av en 13-etasjers høyblokk omgitt av ti fireetasjes blokker. Utbyggingen startet høsten 1956 og var ferdig tre år senere. Det ble bygd en leilighet om dagen med prefabrikkerte elementer, en metode som ble brukt for første gang i Bergen.

Oppførelsen av høyblokken skapte debatt, og området fikk kallenavnet «Blodbyen" grunnet sosiale problemer. For mange innflyttere fra små og dårlige leiligheter i sentrum representerte leilighetene på Mannsverk en betydelig standardheving. Et nytt trekk var at alle uterom som vaskekjeller og boder var inkorporert i leilighetene, noe som gjorde hverdagen enklere for husmødre.

## Referanser
Simone Gold

**Simone Melissa Gold** er en amerikansk lege som er grunnlegger av den vaksinekritiske organisasjonen America's Frontline Doctors.

I 2020 oppnådde Gold stor oppmerksomet for en video fra en pressekonferanse foran høyesterettsbygningen i Washington D.C. i regi av America's Frontline Doctors. Her oppfordret hun til bruk av hydroksyklorokin som behandling mot covid-19.

Under en kampanje i samme by i januar 2021 oppfordret hun sine tilhørere til å nekte å la seg vaksinere mot covid-19. Dagen etter deltok hun under stormingen av den amerikanske kongressen 2021, noe hun ble dømt til 60 dagers fengsel for, samt en bot på  dollar. Den republikanske kongressmannen Louie Gohmert karakteriserte Gold som en politisk fange. 

I november 2022 ble Gold saksøkt av America's Frontline Doctors, anklaget for å bruke organisasjonens midler til å kjøpe en eiendom til 3,6 millioner dollar samt annet personlig forbruk.

## Referanser
Ringaskjer naturreservat

**Ringaskjer naturreservat** består av et skjær i Raunefjorden i Øygarden kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Det ble ikke registrert noen hekkende arter i 2014.

## Referanser
Sumitra Kulkarni

**Sumitra Kulkarni** (født 1929) er en indisk tidligere politiker.

Hennes fødenavn er Sumitra Gandhi, og hun er datter av Ramdas Gandhi og barnebarn av Mahatma Gandhi.

Kulkarni var i perioden 1972 til 1978 medlem av Rajya Sabha som er det indiske parlamentets overhus. Hun var først medlem av Kongresspartiet, men gikk i 1977 over til utbryterpartiet Congress for Democracy.

Hun var gift med Gajanan Raghunath Kulkarni som var rektor ved Indian Institute of Management Ahmedabad.

## Referanser
Grenke Chess Classic

**Grenke Chess Classic** er en årlig sjakkturnering som siden 2013 har funnet sted i Baden-Baden i Tyskland.

## Vinnere
Magnus Carlsen har vunnet turneringen flest ganger med sine fire seire:

## Eksterne lenker
*
Emilie Schindler

**Emilie Schindler** (født *Pelzl* 1907, død 2001) var Oskar Schindlers ektefelle som jobbet sammen med ham for å redde 1200 jødiske arbeidere fra Holocaust under andre verdenskrig. Paret giftet seg 6. mars 1928.

Emilie Schindler var i likhet med sin ektemann medlem av Nazipartiet, men deltok like fullt i arbeidet med å berge jøder fra å bli drept. Hun skal ha solgt unna mange av sine personlige eiendeler for å skaffe mat, klær og medisiner til de jødiske arbeiderne ved ektemannens fabrikk. I etterkant har mange uttrykket undring over hvordan Oscar Schindler fikk så mye ærefull omtale når Emilie Schindler var vel så aktiv i arbeidet.

Etter andre verdenskrig flyttet familien Schindler til Argentina og etablerte en farm der i 1949. Prosjektet lyktes ikke, og etter å ha blitt slått konkurs i 1957 flyttet Oskar Schindler tilbake til Tyskland alene i 1958. Han så ikke sin kone igjen, men tok aldri ut skilsmisse. Emilie Schindler ble værende i Argentina og levde sparsomt på penger hun fikk fra blant annet ulike jødiske organisasjoner.

På slutten av filmen *[[Schindlers liste]]* fra 1993 ser man Emilie Schindler legge en stein på ektemannens grav sammen med mange av jødene hun og Oskar Schindler reddet. I 1994 ble hun tildelt utmerkelsen Rettskafne blant nasjonene for sin innsats for å redde jødiske liv under andre verdenskrig.

Emilie Schindler døde på et sykehus i Berlin i 2001.

## Referanser
Kristofer Jansons vei

**Kristofer Jansons vei** er en vei på Landås i Årstad bydel i Bergen. 

Veien har fått navn etter unitarpresten og forfatteren Kristofer Janson.

## Referanser
Marion Pritchard

**Marion Philippina Pritchard** (1920–2016) var en nederlandsk-amerikansk sosialarbeider og psykoanalytiker som utmerket seg ved å berge jødiske liv i Nederland under andre verdenskrig.

Marion Pritchard vokste opp i Nederland som datter av en dommer. I en alder av 19 år begynte hun på utdannelse ved en sosial høyskole i Amsterdam. Under studiene ble hun arrestert mistenkt for engasjement i motstandsbevegelsen og satt i fengsel i syv måneder.

I 1942 gjemte hun for første gang et jødisk barn, en 2 1/2 år gammel gutt, i flere måneder i foreldrenes hjem. Senere beskyttet hun på vegne av motstandsbevegelsen futuristen Fred (Freddie) Polak (1907-85) og hans tre barn i et hus på landsbygda i nesten tre år frem til krigens slutt. Marion Pritchard anses å ha reddet minst 150 menneskers liv.

Etter krigen jobbet Marion Pritchard i FNs hjelpe- og rehabiliteringsadministrasjons flyktningomsorgsleir. I en leir i Tyskland møtte hun den tidligere amerikanske hærens løytnant Tony Pritchard, som hun giftet seg med. Hun emigrerte til USA i 1947 og slo seg ned i Vermont. Hun har tre barn. Hun mottok æresbevisningen Rettskafne blant nasjonene i 1983 og ble æresborger i Israel i 1991. Hun mottok også Wallenbergmedaljen i 1996.

## Referanser


## Eksterne lenker
*
Fraser (Colorado)

**Fraser** er en amerikansk by som ligger i Grand County i Colorado.

Byen hadde 1 400 innbyggere i 2020, og dekker et areal på 8,97&nbsp;km².

## Historisk befolkningsdata

## Referanser


## Eksterne lenker
*
Vanessa Trump

**Vanessa Kay Trump** (født 1977 som **Vanessa Pergolizzi**) er en amerikansk tidligere modell og skuespiller. Hun har tidligere vært gift med Donald Trump jr. På morsiden er hun barnebarn av den danske jazzmusikeren Kai Ewans.

Hun er datter til Bonnie Kay Haydon som drev modellbyrået Kay Models. Vanessa begynte å ta modelloppdrag da hun var i tenårene og har også hatt noen roller som skuespiller.

I 2005 giftet hun seg med Donald Trump jr. og sammen har de fem barn. I 2018 tok de ut skilsmisse.

I mars 2025 ble det kjent at hun hadde inngått et parforhold med golfspilleren Tiger Woods.

## Referanser


## Eksterne lenker
* 
* 
*
Einar Wexelsen (ordfører)

:*For flere personer med samme navn, se [[Einar Wexelsen]].*

**Einar Wexelsen** (1875–1963) var en norsk politiker og kjøpmann. Han drev et glassmagasin i Narvik, der han også var ordfører og konsul.

## Liv og virke
Han vokste opp i Evenes, på Nordfjordeid og i Oppdal, der faren var sogneprest. I oppveksten hadde han både Lasse Trædal og Alfred Eriksen som privatlærere, og de giftet seg med Einars storesøstre. Einar og Vilhelm Andreas Wexelsen var søskenbarn.

Han gikk i butikklære og arbeidet i flere forretninger i Kristiania, nå Oslo. Han var i flere år ekspeditør ved C.I. Pedersens glassmagasin i Trondheim.

I 1899 etablerte Einar Wexelsen sitt eget glassmagasin i Narvik. Dette var to år før Narvik fikk kjøpstadsrettigheter. Wexelsen ble, skrev lokalavisen *[[Fremover]]* i et minneord, «en typisk representant for pionertiden og pionerånden i Narvik».

Wexelsen var medlem av Narvik bystyre fra 1911 til 1922, medlem av formannskapet fra 1920 til 1922, ordfører i 1922 og formann i skolestyret fra 1923 til 1926. Han var varamann til Stortinget fra byvalgkretsen Bodø og Narvik fra 1919 til 1921 og møtte noen uker for Ove Christian Owe i 1920. Både Owe og Wexelsen tilhørte Frisinnede Venstre, valgt med støtte fra Høyre.

Han satt i styret for Ofotens Dampskibsselskab fra etableringen i 1912 og frem til 1945. Han satt også i styret for Narvik sparebank og tilsynskommisjonen for Ofotbanen.

Wexelsen var dansk visekonsul i Narvik fra 1922.

## Referanser
A Century’s Dream

***A Century’s Dream*** (originaltittel: *Shi Ji Zhi Meng*) er en kinesisk dramafilm fra 1998 regissert av Xiao Guiyun og Li Qiankuan. Filmen er en dramatisert fortelling om tre damprosjekter på Yangtze. 

Den ble tildelt prisen for fremragende film ved Huabiao Awards (sammen med flere filmer). 

## Referanser


## Eksterne lenker
*
Einar Wexelsen

**Einar Wexelsen** kan vise til flere personer:

*Einar Wexelsen (1875–1963), kjøpmann og ordfører i Narvik.
*Einar Wexelsen (født 1944), kunsthistoriker, førstnevntes sønnesønn.
Birkeveien (Bergen)

**Birkeveien** er en vei på Landås i Årstad bydel i Bergen. 

Navnet ble vedtatt i 1924.

## Referanser


## Kilder
* Postens adressesøk
Ona Šimaitė

**Ona Šimaitė** (1894–1970) var en litauisk bibliotekar.

Šimaitė tok utdannelse i Moskva og jobbet fra 1940 ved universitetsbiblioteket i Vilnius. Hun er kjent for sin innsats under andre verdenskrig, da hun hjalp flere jøder med å rømme fra ghettoen i Vilnius. Hun var også aktiv i å redde bøker på jiddisch fra nazistenes sensur. I april 1944 ble hun arrestert av Gestapo og dømt til døden, men i stedet for fullbyrdelse av dødsdommen ble hun deportert til konsentrasjonsleiren Dachau og deretter til interneringsleiren Ludelange i Frankrike. Leiren ble frigjort av de allierte, og etter krigen bodde Šimaitė i Frankrike til sin død, bortsett fra et kort opphold i Israel. Hun ble tildelt i 1966 den israelske prisen Rettskaffen blant nasjonene.

## Referanser
Adolph Bergs vei

**Adolph Bergs vei** er en omtrent 700 m lang vei i Årstad bydel i Bergen som løper fra Birkeveien og ender opp bak Sletten senter og en liten gangvei til Bergenshallen.